Public procurement notice: Prior Information Notice Without Call For Competition
Published: 2019-08-08
Buyer: Vankiterveydenhuollon yksikkö
Country: FI
Contract type: Services
CPV classification: 85141000: Services provided by medical personnel | 85148000
Estimated value: 400000 EUR

Technical requirements: Tämä ei ole hankintailmoitus eikä tarjouspyyntö, vaan tietopyyntö palveluntuottajille ja mahdollisille tarjoajille.
Kysymyksessä on markkinakartoitukseen liittyvä kommentointipyyntö ja kutsu tilaaja-toimittaja-tapaamiseen lääketieteellisten laboratoriopalvelujen esittelyä ja Vankiterveydenhuollon yksikön tarjouspyyntöluonnoksen kommentointia varten, jotta varsinainen tarjouskilpailu voitaisiin toteuttaa mahdollisimman tarkoituksenmukaisella tavalla. Tähän tietopyyntöön ei voi jättää tarjousta.
Vankiterveydenhuollon yksikkö (VTH) tuottaa vankien ja tutkintavankien perusterveydenhuollon, suun terveydenhuollon ja psykiatrisen erikoissairaanhoidon palvelut pääosin itse. Muu vaativa erikoissairaanhoito ja päivystyspalvelut sekä laboratorio- ja kuvantamispalvelut ym. sairaanhoidollisia palveluja ostetaan muilta palveluntuottajilta. Palveluja tuotetaan vuosittain n. 5 800 vangille eri puolilla maata vankiloiden tiloissa poliklinikoilla (27 kpl), Vankisairaalassa ja Psykiatrisessa vankisairaalassa.
Tietopyyntö ei sido ketään siihen osallistuvaa tahoa. Kommentoimatta tai tilaaja-toimittaja-tapaamiseen osallistumatta jättäminen ei estä tulevaan tarjouskilpailuun osallistumista, eikä tietopyyntöön vastaaminen vaikuta tarjoajan asemaan varsinaisessa tarjouskilpailussa.
Tietopyyntö ja markkinakartoitus toteutetaan järjestämällä kiinnostuneiden palveluntuottajien kanssa tapaaminen, jossa palveluntuottaja voi esitellä laboratoriopalvelujaan ja kommentoida Vankiterveydenhuollon yksikön (VTH) tarjouspyyntöluonnosta. Tietopyyntöön vastanneille, sähköpostiyhteystietonsa ilmoittaneille lähetetään 20.8.2019 kutsu ilmoittautua tilaaja-toimittaja-tapaamiseen sekä kommentointia varten alustavan tarjouspyyntöluonnoksen dokumentit. Tapaamisten ajankohdat sovitaan kutsuun vastanneiden ilmoittautumisjärjestyksessä. Palveluntuottajalle varataan yhden (1) tunnin aika laboratoriopalvelujensa esittelyyn ja VTH:n alustavan tarjouspyyntöluonnoksen kommentointiin. Pidätämme oikeuden resurssisyistä rajata tapaamisten ja tapaamisiin kutsuttavien määrää. Tapaamiset on tarkoitus järjestää viikoilla 34–35. Päätökset tarjouskilpailun järjestämisestä ja sisällöstä tehdään kartoitusten jälkeen.
Tietopyyntö ei velvoita VTH:ta toteuttamaan hankintaa tietopyynnössä ja alustavassa tarjouspyyntöluonnoksessa kuvatulla tavalla, eikä VTH ole velvollinen ottamaan huomioon tietopyyntöön saatuja vastauksia tarjouspyynnön laadinnassa. Tällä tietopyynnöllä kerätyt tiedot säilyvät täysin luottamuksellisina ja niitä tullaan käyttämään ainoastaan hankinnan kehittämiseen ja suunnitteluun. Tietopyyntöönvastanneille ei makseta korvausta tietopyyntöön vastaamisesta, eikä VTH korvaa tietopyyntöön vastaamisesta/tapaamisesta aiheutuvia kustannuksia.
Pyydämme kiinnostuneita palveluntuottajia ilmoittamaan sähköpostiyhteystietonsa määräaikaan 19.8.2019 klo 14:00 mennessä sähköpostiosoitteeseen kirjaamo@thl.fi.


Award value: 400000